**Zápisnica z členskej schôdze Bobtail & Bearded collie klubu dňa 23.4.2016 v Urminciach**

Prítomní: podľa prezenčnej listiny

Prítomných privítala predsedníčka klubu Ing. Bilá.

**Program**

(v zmysle Stanov BBCK zverejnený 8 týždňov pred konaním členskej schôdze na web stránke klubu):

1. Otvorenie
2. Predstavenie plánov činnosti
3. Správa poradcu chovu
4. Správa ekonóma klubu
5. Rôzne
6. Diskusia
7. Záver

K bodu 1

Zasadnutie členskej schôdze otvorila Ing. Katarína Bilá.

Poďakovala prítomným za veľmi početnú účasť.

Za overovateľa zápisu bola navrhnutá pani Pásztóová a za zapisovateľku pani Pilná.

Návrhy boli jednomyseľne schválené

***Uznesenie č. 1***

ČS schvaľuje za overovateľa zápisu pani Blanku Pásztóovú a za zapisovateľku pani Moniku Pilnú.

K bodu 2

Predsedníčka klubu Ing. Bilá predstavila najbližšie plány klubu – spoločné stretnutie za účelom bližšieho zoznámenia sa členov a strávenia príjemných spoločných chvíľ, zorganizovanie špeciálnej výstavy v jesennom období.

Návrhy na termín špeciálnej výstavy: september – október.

Návrhy na miesto konania: Kamenný Mlyn, Galanta, Pezinok, Urmince.

Návrhy na rozhodcu: Naprawnik Susanne, Střalková Nadežda, Kotlár Róbert.

Organizačne zabezpečí predsedníčka klubu Ing. Bilá.

***Uznesenie č. 2***

ČS poveruje predsedníčku zabezpečením miesta + termínu + rozhodcu na jesennú špeciálnu výstavu a spoločného stretnutia členov klubu.

K bodu 3

Poradkyňa chovu Ing. Bilá informovala o žiaľ nízkom počte odchovaných šteniat. V júni 2015 sa narodilo 8 šteniat Bobtailov v chov.st. SHAGGY EDITION a v októbri 2015 sa narodil vrh 7 šteniat Bearded collie v chov.st. KASITERIT. V roku 2016 doposiaľ neboli vystavené odporúčania na párenie.

***Uznesenie č. 3***

ČS berie na vedomie správu poradkyne chovu Ing. Bilej.

K bodu 4

Ekonómka klubu p. Mária Fülleová informovala o stave na účte a v pokladni. Správa tvorí prílohu zápisnice.

***Uznesenie č. 4***

ČS berie na vedomie správu ekonómky klubu p. Fülleovej.

K bodu 5

Pani Morcinek Čapníková nadniesla otázku dopracovania podmienok na priznanie Klubového pracovného šampióna v pasení. Podmienky sú už rozpracované. Dokončením bola poverená predsedníčka klubu Ing. Bilá.

***Uznesenie č. 5***

ČS poveruje Ing. Bilú dopracovaním podmienok na priznanie Klubového pracovného šampióna v pasení. Termín: do najbližšej členskej schôdze.

K bodu 6

V diskusii nebol žiaden príspevok.

K bodu 7

Predsedníčka klubu Ing. Bilá poďakovala prítomným za účasť a popriala šťastnú cestu domov.

Zapísala: Monika Pilná

Overila: Blanka Pásztóová